Euroviisuh-lávlumkišto 2023

Euroviisuh-lávlumkišto 2023 lâi 67. kerdi, ko lávlumkišto uárnejui. Kišto uárnejui Liverpoolist, Ovtâstum kunâgâskoddeest, veikkâ Ukraina ovdâsteijee Kalush Orchestra vuoitij ive 2022 kišto, ko tot finnij finalist 631 čyegisid pitástis "Stefania". Ukrainast ij puáhtám orniđ kišto, tastko Ruoššâ soođâi tobbeen. Nubben poođij brittilâš Sam Ryder, já tondiet kišto sirdâšui Ovtâstum kunâgâskoodán.
Semifinaleh uárnejuvvojii vyesimáánu 9. peeivi já 11. peeivi. Fiinaal uárnejui vyesimáánu 13. peeivi 2023. Kiišton uásálistii ohtsis 37 staattâd, mii lâi ucemus meeri ive 2014 maŋa. Bulgaria, Montenegro já Tave-Makedonia kiäsádâttii ive 2023 kištoost.
Ruotâ ovdâsteijee Loreen finnij finalist 583 čyegisid pitástis "Tattoo" já vuoitij kišto. Sun finnij aalmugijkoskâsijn raađijn 340 čyegisid já telejienâstmist 243 čyegisid. Suomâ ovdâsteijee Käärijä poođij nubben, ko sun finnij finalist 526 čyegisid. Vuáitu čovdii aalmugijkoskâsij raađij adelem čuággáh, tastko Käärijä finnij čuuvtij eenâb čuággáid telejienâstmist ko kihheen eres artistijd kištoost.
Loreen lii tuše nubbe olmooš, kote lii vuáittám Euroviisuh-lávlumkišto kuohtii. Johnny Logan lâi vuossâmuš tublevyeittee: sun vuoitij Euroviisuh-lávlumkišto sehe ive 1980 já ive 1987.
Tábáhtussaje.
&lt;mapframe width="302" height="280" align="left" text="Kišto semifinalij já fiinaal saje (ruopsis riävnu) já eres kiišton lohtâseijee sajeh (čuovjis riävnuh)"&gt;
 "type":"Feature",
 "geometry":{"type":"Point","coordinates":[-2.9917,53.3974]},
 "type":"ExternalData",
 "service":"geoshape","ids":"Q5306379",
 "type":"Feature",
 "geometry":{"type":"Point","coordinates":[-2.9995,53.4082]},
 "type":"Feature",
 "geometry":{"type":"Point","coordinates":[-2.9805,53.3945]},
&lt;/mapframe&gt;
Kuovâmáánu 7. peeivi 2022 BBC já EBU almottii, et ubâ kišto uárnejui Ovtâstum kunâgâskoddeest, tastko Ukrainast ij lamaš torvolâš orniđ kišto ko Ruoššâ volliittij Ukraina jo ive 2014 já vala-uv soođâi tobbeen. Brittilâš Sam Ryder lâi nubben moonnâm ive Euroviisuin já te taan ive Euroviisui semifinaleh já fiinaal uárnejuvvojii Ovtâstum kunâgâskoddeest. Tábáhtussaje lâi maaŋgâtooimâareena Liverpool Arena, mii lii Liverpoolist. 
Taat lâi vuossâmuš kerdi, ko Euroviisuh uárnejuvvojii Liverpoolist, mut taat lâi kuittâg jo oovcád kerdi, ko Euroviisuh uárnejuvvojii Ovtâstum kunâgâskoddeest. Tolebáá Euroviisuh uárnejuvvojii Lontoost iivij 1960, 1963, 1968 já 1977. Lontoo lasseen kišto uárnejui Edinburghist ive 1972, Brightonist ive 1974, Harrogatest ive 1982 já Birminghamist ive 1998.
Formaat.
Jođetteijeeh já čielgejeijeeh.
Ive 2023 jođetteijei noomah piäijojii almosin kuovâmáánu 22. peeivi 2023. Liverpoolist kišto semifinalij jođetteijen lijjii brittilâš lávloo Alesha Dixon, brittilâš čaittâleijee Hannah Waddingham já ukrainalâš lávloo Julia Sanina. Sij jođettii finalist-uv, mut talle niäljádin jođetteijen lâi irlandlâš TV-jođetteijee Graham Norton. Semifinalijn Spice Girls -juávhu Mel C oovdânpuovtij Sanina, Waddingham já Dixon kišto jođetteijen já finalist sehe kulmâs já Norton kišto jođetteijen.
Ive 2022 lâi vuossâmuu tove máhđulâš čuávvuđ kišto Yle Areena já radio peht sehe orjâlâš- já anarâškielân. Meid ive 2023 kišto puovtij čuávvuđ taid kieláid já čielgejeijeeh láin siämmááh ko ive 2022 ađai Aslak Paltto čielgij orjâlâškielân já Heli Huovinen anarâškielân. Yle Areena chatist lâi máhđulâš semifinalij já fiinaal ääigi čäälliđ puoh kuulmâ Suomâ peln sarnum sämikielân: orjâlâškielân, anarâškielân já nuorttâlâškielân.
Kišto puovtij čuávvuđ eres-uv kieláid Yle peht. Suomâkielâ kommentaattorin tooimâi Mikko Silvennoinen já ruotâkielâ kommentaattorin Johan Lindroos já Eva Frantz. Eres kielâi čielgejeijeeh láin Levan Tvaltvadze (ruošâkielâ) já Galyna Sergeyeva (ukrainakielâ).
Juávhoid jyehim semifinalij várás.
Uásálisteh juáhhojii viiđâ juávkun uđđâivemáánu 31. peeivi 2023 St George's Hallist, Liverpoolist. Jyehim vuáđudui ovdebij iivij jienâstmáid. Ranska, Saksa, Italia, Espanja, Ovtâstum kunâgâskodde já oovdeb ive vyeittee Ukraina pessii njuolgist finalân. 
Postâkoortah.
Taan ive postâkoortah lijjii 40 sekuntid pištee uápásmittemvideoh, moh čáittojii ton ääigi ko lyevi valmâštâllui čuávuváá artist várás.
Uásálisteeh.
Kiišton uásálistii ohtsis 37 staattâd, mii lâi ucemus meeri ive 2014 maŋa. Bulgaria, Montenegro já Tave-Makedonia kiesâdettii ive 2023 kištoost.
Artisteh, kiäh láá ovdil uásálistám Euroviisuid.
Taan ive Euroviisuh-lávlumkištoost lijjii 4 ovdâsteijee, kiäh lijjii ovdil uásálistám Euroviisuid:
Sii lasseen Belgia ovdâsteijee Gustaph lâi uásálistám jo kuohtii Euroviisuid. Vuossâmuu tove sun lâi Sennek tuávvášlávlon ive 2018. Kulmâ ive maŋeláá sun uásálistij uđđâsist, taan keerdi Hooverphonic tuávvášlávlon.
Semifinaleh.
Semifiinaal 1.
Vuossâmuš semifiinaal uárnejui vyesimáánu 9. peeivi 2023 já toos uásálistii vittnubáloh enâmid. Italia, Saksa, Ranska já enâmeh, main ij lamaš ovdâsteijee kištoost, jienâstii taan semifinalist. Enâmeh, moh lijjii love pyeremuu juávhust semifinalist, uásálistii finalân vyesimáánu 13. peeivi 2023. Love čoođâmannee enâmid almottuvvojii sätioornigist. Puoh semifinalist adelum jienah lijjii keččei jienah. 
Vuossâmuu semifiinaal aalgij tanssâpittáin, mon ääigi čuojâi "Together in Electric Dreams". Tast maŋa ukrainalâš lávloo já Euroviisuh-lávlumkišto jođetteijee Julia Sanina láávlui oosijd pitástis "Majak" ("", ). Vuossâmui neelji pitá maŋa nubbe Euroviisuh-lávlumkišto jođetteijee Alesha Dixon ráppái Euroviisuh-lávlumkištoost já Liverpoolist. Puoh enâmeh iä kuittâg uáinám Dixon ráppámpuudâ, peic täin enâmijn uáinojii máinuseh.
Jienâstem ääigi ukrainalâš lávloo já ive 2010 Euroviisui uásálistee Alyosha já brittilâš soul-lávloo Rebecca Ferguson lávloin Duran Duran -muusikjuávhu pitá "Ordinary World". Sunnuu maŋa brittilâš lávloo já laavlârähtee Rita Ora láávlui pitáidis "Ritual", "Anywhere", "I Will Never Let You Down" já "Praising You".
Semifiinaal 2.
Nubbe semifiinaal uárnejui vyesimáánu 11. peeivi 2023 já toos uásálistii kuttnubáloh enâmid. Ovtâstum kunâgâskodde, Espanja, Ukraina já enâmeh, main ij lamaš ovdâsteijee kištoost, jienâstii taan semifinalist. Enâmeh, moh lijjii love pyeremuu juávhust semifinalist, uásálistii finalân vyesimáánu 13. peeivi 2023. Love čoođâmannee enâmid almottuvvojii sätioornigist. Puoh semifinalist adelum jienah lijjii keččei jienah.
Fiinaal.
Fiinaal uárnejui vyesimáánu 13. peeivi 2023. Tastko Ukraina vuoitij ive 2022 Euroviisuid, tot peesâi automaatlávt ive 2023 finalân nuuvtko Euroviisui vittâ stuárráámuu ruttâdemeennâm ađai Espanja, Italia, Ranska, Ovtâstum kunâgâskodde já Saksa. Finalân uásálistii tai lasseen enâmeh, moh lijjii love pyeremuu juávhust vuossâmuu semifinalist já nube semifinalist. Ohtsis finalân uásálistii 26 enâmid.
Raađij čuággái almottem finalist.
Jyehi Euroviisui 37 uásálistee staatâst lâi jieijâs rääđi, mii meridij mon staatân rääđi juáhá jieškote-uv čyegismere (1, 2, 3, 4, 5, 6, 7, 8, 10 já 12). Jyehi rääđist lâi jieijâs tieđetteijee, kii muštâlij čuággáid. Fiinaal ääigi tieđetteijeh muštâlii čuággáid čuávuváá oornigist.